కార్టూనిస్ట్ బాలా అరెస్టుచెన్నై, నవంబరు 5 (ఆంధ్రజ్యోతి) : కందువడ్డీ బాధిత కుటుంబం తిరునల్వేలి కలెక్టరేట్ వద్ద  ఆత్మాహుతికి పాల్పడిన విషయమై తమిళనాడు ముఖ్యమంత్రి పళనిస్వామిపై వ్యంగ్య చిత్రం గీసిన ప్రముఖ కార్టూనిస్టు బాలాను పోలీసులు ఆదివారం అరెస్టు చేశారు. కూలిపనులు చేసే ఓ వ్యక్తి అప్పులపాలై కందు వడ్డీ చెల్లించలేక భార్య, ఇద్దరు పిల్లలతో కలిసి ఒంటిపై కిరోసిన్ పోసుకుని, నిప్పంటించుకుని మరణించడం రాష్ట్ర వ్యాప్తంగా తీవ్ర సంచలనం కలిగించిన విషయం తెలిసిందే. మంటల్లో బాధితులు కాలుతుండగా ముఖ్యమంత్రి, కలెక్టర్, జిల్లా ఎస్పీ ఆ పక్కనే నగ్నంగా నిల్చునట్టు, తమ మర్మాంగాలకు అడ్డుగా నోట్ల కట్టలు పెట్టుకొని, కళ్లు  మూసుకున్నట్టు బాలా కార్టూన్ గీశారు. ఈ కార్టూన్ను సోషల్ మీడియాలో పెట్టగా 38,000 మంది షేర్ చేశారు. లక్షలాదిమంది వీక్షించారు. దీంతో బాలాను పోలీసులు అరెస్టు చేశారు. ‘లంచాలు తీసుకొని తాము ఈ విషయంలో మౌనంగా ఉన్నట్టు ప్రజలు భావించేలా ఆ కార్టూన్ ఉందని కలెక్టర్ సందీప్ నండూరి పేర్కొన్నారు. బాలా తమిళ లీడింగ్ మేగజైన్లో 12 ఏళ్లు పనిచేశాడని, ఈ ఏడాది ఫిబ్రవరిలో ఆ సంస్థ నుంచి బయటికి వచ్చేసి ఒక న్యూస్ పోర్టల్లో చేరాడని ఎస్పీ పి.వి.అరుణ్ శక్తి కుమార్ చెప్పారు.  కార్టూన్ వేసేందుకు ఉపయోగించిన కంప్యూటర్, హార్డ్ డిస్క్, ఇతర వస్తువులు స్వాధీనం చేసుకున్నామని తెలిపారు. తిరునల్వేలి కోర్టులో ఆయనను హాజరుపరచి జైలుకు తరలించారు.
cartoonist bala arestuchennai, navambaru 5 (aandhrajyoti) : kanduvaddi baadhita kutumbam tirunalveli collectoret vadda  aatmaahutiki paalpadina vishayamai tamilanadu mukhyamantri palaniswaamipai vyangya chitram geesina pramukha cartoonistu baalaanu poliisulu aadivaaram arestu chesaru. koolipanulu chese oo vyakti appulapalai kandu vaddi chellinchaleka bharya, iddaru pillalatho kalisi ontipai kirosin posukuni, nippantinchukuni maraninchadam rashtra vyaaptamgaa teevra sanchalanam kaliginchina vishayam telisinde. mantallo baadhitulu kaalutundagaa mukhyamantri, kalektar, jilla espy aa pakkane nagnamgaa nilchunattu, tama marmaamgaalaku addugaa notla kattalu pettukoni, kallu  moosukunnattu bala cartoon geesaaru. ee kaartoonnu soshal medialo pettagaa 38,000 mandi share chesaru. lakshalaadimandi veekshinchaaru. deentho baalaanu poliisulu arestu chesaru. ‘lanchaalu teesukoni taamu ee vishayamlo mounamgaa unnattu prajalu bhavinchela aa cartoon undani kalektar sandip nanduri perkonnaru. bala tamila leading megajainlo 12 ellu panichesaadani, ee edaadi fibravarilo aa samstha nunchi bayatiki vachesi oka neus portallo cheradani espy pi.vi.arun sakti kumar cheppaaru.  cartoon vesenduku upayoginchina computer, hard disc, itara vastuvulu swaadheenam chesukunnamani telipaaru. tirunalveli kortulo aayananu haajaruparachi jailuku taralinchaaru.